CELEX: 32014R0046
Language: el
Date: 2014-01-20 00:00:00
Title: Εκτελεστικός κανονισμός (ΕΕ) αριθ. 46/2014 του Συμβουλίου, της 20ής Ιανουαρίου 2014 , για την εφαρμογή του κανονισμού (ΕΚ) αριθ. 765/2006 σχετικάμε περιοριστικά μέτρα όσον αφορά τη Λευκορωσία

21.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 16/3
            
         
      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 46/2014 ΤΟΥ ΣΥΜΒΟΥΛΊΟΥ
   
   της 20ής Ιανουαρίου 2014
   για την εφαρμογή του κανονισμού (ΕΚ) αριθ. 765/2006 σχετικάμε περιοριστικά μέτρα όσον αφορά τη Λευκορωσία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 765/2006 του Συμβουλίου (1) και ιδίως το άρθρο 8α παράγραφοι 1 και 3,
   Εκτιμώντας τα ακόλουθα:
   
               (1)
            
            
               Στις 18 Μαΐου 2006, το Συμβούλιο εξέδωσε τον κανονισμό (ΕΚ) αριθ. 765/2006.
            
         
               (2)
            
            
               Το Συμβούλιο κρίνει ότι οι λόγοι της καταχωρίσεως ενός ατόμου, όπως περιλαμβάνεται στο παράρτημα Ι του κανονισμού (ΕΚ) αριθ. 765/2006, πρέπει να τροποποιηθούν.
            
         
               (3)
            
            
               Το παράρτημα I του κανονισμού αριθ. 765/2006 θα πρέπει επομένως να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 765/2006 τροποποιείται όπως εκτίθεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 20 Ιανουαρίου 2014.
      
         
            Για το Συμβούλιο
         
         
            Η Πρόεδρος
         
         C. ASHTON
         
      
   
   
      (1)  Κανονισμός (ΕΚ) αριθ. 765/2006 του Συμβουλίου, της 18ης Μαΐου 2006, σχετικά με περιοριστικά μέτρα όσον αφορά τη Λευκορωσία (ΕΕ L 134, 20.5.2006, σ. 1).
   
      ΠΑΡΑΡΤΗΜΑ
      Στο παράρτημα Ι του κανονισμού (ΕΚ) αριθ. 765/2006, η καταχώριση αριθ. 210 αντικαθίσταται από το ακόλουθο κείμενο:
      
         
                      
                  
                  
                     «Ονομασία Μεταγραφή από τα λευκορωσικά Μεταγραφή από τα ρωσικά
                  
                  
                     Ονομασία (λευκορωσική γραφή)
                  
                  
                     Ονομασία (ρωσική γραφή)
                  
                  
                     Στοιχεία ταυτοποίησης
                  
                  
                     Λόγοι εγγραφής στον κατάλογο
                  
               
                     210.
                  
                  
                     Ternavsky, Anatoly Andreevich
                     (Ternavski, Anatoli Andrievich
                     Ternavskiy,
                     Anatoly
                     Andreyevic)
                  
                  
                     ТЕРНАВСКИЙ, Анатолий Андрэевiч
                  
                  
                     ТЕРНАВСКИЙ, Анатолий, Андреевич
                  
                  
                     Ημερ. γέννησης: 1950
                     Τόπος γέννησης: Donetsk, Ουκρανία
                  
                  
                     Πρόσωπο του στενού περιβάλλοντος της οικογένειας του Προέδρου Lukashenka. Η εταιρεία του Univest-M είναι συνέταιρος του αθλητικού σωματείου του Προέδρου και μέχρι τον Μάιο 2011 απασχολούταν σε αυτήν η νύφη του Προέδρου.
                     Παρέχει στήριξη στο καθεστώς, ιδίως οικονομική, μέσω πληρωμών της Univest-M προς το Υπουργείο Εσωτερικών της Λευκορωσίας, την (κρατική) τηλεόραση και ραδιοφωνία της Λευκορωσίας και τη συνδικαλιστική ένωση της αντιπροσώπων της Εθνοσυνέλευσης.
                     Ωφελείται από το καθεστώς μέσω ευρείας κλίμακας επιχειρηματικών δραστηριοτήτων στη Λευκορωσία. Η Univest-M έχει στην κατοχή της θυγατρική, τη FLCC, η οποία έχει ηγετική παρουσία στους τομείς του πετρελαίου και των υδρογονανθράκων. Η Univest-M είναι επίσης μια από τις μεγαλύτερες κτηματομεσιτικές εταιρείες/εταιρείες ανάπτυξης στη Λευκορωσία. Επιχειρηματικές δραστηριότητες τέτοιας κλίμακας δεν θα ήταν δυνατές στη Λευκορωσία χωρίς την έγκριση του καθεστώτος Lukashenka.
                     Είναι ακόμη χορηγός διάφορων αθλητικών σωματείων, μέσω της Univest-M, συμβάλλοντας έτσι στις καλές σχέσεις με τον Πρόεδρο Lukashenka.»